ਪਿਪਲੰਤਰੀ

ਪਿਪਲੰਤਰੀ ਭਾਰਤ ਦੇ ਰਾਜਸਥਾਨ ਪ੍ਰਦੇਸ਼  ਦੇ ਰਾਜਸਮੰਦ ਜ਼ਿਲ੍ਹੇ ਵਿੱਚ ਇੱਕ ਪਿੰਡ ਹੈ।

 ਪ੍ਰਸਿੱਧੀ 
ਪਿਪਲੰਤਰੀ ਦੇ ਪਿੰਡ ਵਾਸੀ ਹਰ ਵਾਰ ਇੱਕ ਲੜਕੀ ਦੇ ਜਨਮ 'ਤੇ 11 ਰੁੱਖ ਲਗਾਉਂਦੇ ਹਨ ਅਤੇ ਕਮਿਊਨਿਟੀ ਇਹ ਯਕੀਨੀ ਬਣਾਉਂਦੀ ਹੈ ਕਿ ਲੜਕੀਆਂ ਦੇ ਵੱਡੇ ਹੋਣ 'ਤੇ ਇਹ ਰੁੱਖ ਬਚੇ ਰਹਿਣ, ਫਲ ਦੇਣ। ਭਾਰਤ ਵਿੱਚ ਲੜਕੀਆਂ ਦੀ ਵੱਡੀ ਘਾਟ ਹੈ ਕਿਉਂਕਿ ਸਮਾਜ ਵਿੱਚ ਮਰਦ ਬੱਚੇ ਦਾ ਜਨੂੰਨ ਹੈ ਅਤੇ ਦਾਜ ਪ੍ਰਥਾ ਕਾਰਨ ਲੜਕੀਆਂ ਨੂੰ ਆਰਥਿਕ ਬੋਝ ਸਮਝਿਆ ਜਾਂਦਾ ਹੈ।  ਸਾਲਾਂ ਦੌਰਾਨ, ਇੱਥੋਂ ਦੇ ਲੋਕਾਂ ਨੇ ਪਿੰਡ ਦੀਆਂ  ਡੰਗਰ ਚਰਾਉਣ ਵਾਲੀਆਂ ਥਾਵਾਂ 'ਤੇ 300,000 ਤੋਂ ਵੱਧ ਰੁੱਖ ਲਗਾਉਣ ਦਾ ਪ੍ਰਬੰਧ ਕੀਤਾ ਹੈ - ਜਿਸ ਵਿੱਚ ਨਿੰਮ, ਟਾਹਲੀ, ਅੰਬ, ਔਲਾ ਆਦਿ ਸ਼ਾਮਲ ਹਨ।  ਲੜਕੀ ਵਾਲ਼ੇ ਘਰ ਨੂੰ ਲਿਖਤੀ ਅਸ਼ਟਾਮ ਦੇਣਾ ਪੈਂਦਾ ਕਿ ਉਹ ਹਮੇਸ਼ਾਂ ਲਈ ਉਹਨਾਂ ਬੂਟਿਆਂ ਦੀ ਸਾਂਭ ਸੰਭਾਲ ਦੇ ਜਿੰਮੇਵਾਰ ਹਨ ਜੇ ਕੋਈ ਬੂੱਟਾ ਸੁੱਕ ਜਾਵੇ ਇਹ ਉਨ੍ਹਾਂ ਦੀ ਦੁਬਾਰਾ ਲਾਉਣ ਦੀ ਜ਼ਿੰਮੇਵਾਰੀ ਹੈ। ਉਹ ਇਹ ਵੀ ਲਿਖ ਕੇ ਦਿੰਦੇ ਹਨ ਕਿ ਉਹ ਉਸ ਕੁੜੀ  ਦਾ ਵਿਆਹ 18 ਸਾਲ ਤੋਂ ਪਹਿਲਾਂ ਨਹੀਂ ਕਰਨਗੇ ਅਤੇ ਉਸਦੀ ਪੜ੍ਹਾਈ ਬੇਰੋਕ ਜਾਰੀ ਰੱਖਣਗੇ। 

ਵਿੱਤੀ ਸੁਰੱਖਿਆ ਨੂੰ ਯਕੀਨੀ ਬਣਾਉਣ ਲਈ, ਲੜਕੀ ਦੇ ਜਨਮ ਤੋਂ ਬਾਅਦ, ਪਿੰਡ ਵਾਸੀ ਸਮੂਹਿਕ ਤੌਰ 'ਤੇ 21,000 ਰੁਪਏ ਦਾ ਯੋਗਦਾਨ ਪਾਉਂਦੇ ਹਨ ਅਤੇ ਮਾਪਿਆਂ ਤੋਂ 10,000 ਰੁਪਏ ਲੈ ਕੇ ਇੱਕ ਫਿਕਸਡ ਡਿਪਾਜ਼ਿਟ ਬੈਂਕ ਖਾਤੇ ਵਿੱਚ ਪਾ ਦਿੰਦੇ ਹਨ, ਜੋ ਕਿ 18 ਸਾਲ ਦੀ ਹੋਣ ਤੋਂ ਬਾਅਦ ਹੀ ਵਰਤਿਆ ਜਾ ਸਕਦਾ ਹੈ। ਇਹ ਯਕੀਨੀ ਬਣਾਉਣ ਲਈ ਕਿ ਬੱਚੀ ਨੂੰ ਸਹੀ ਸਿੱਖਿਆ ਮਿਲੇ, ਪਿੰਡ ਵਾਸੀ ਮਾਪਿਆਂ ਤੋਂ  ਹਲਫ਼ਨਾਮੇ (ਕਾਨੂੰਨੀ ਇਕਰਾਰਨਾਮੇ) 'ਤੇ ਦਸਤਖਤ ਕਰਵਾਉਂਦੇ ਹਨ।

ਸ਼ਿਆਮ ਸੁੰਦਰ ਪਾਲੀਵਾਲ, ਸਾਬਕਾ ਸਰਪੰਚ  ਨੇ ਆਪਣੀ ਧੀ ਕਿਰਨ ਦੀ ਯਾਦ ਵਿਚ ਇਹ ਉਪਰਾਲਾ ਸ਼ੁਰੂ ਕੀਤਾ, ਜਿਸ ਦੀ ਕੁਝ ਸਾਲ ਪਹਿਲਾਂ ਮੌਤ ਹੋ ਗਈ ਸੀ। 

2006 ਵਿੱਚ ਸ਼ੁਰੂ ਹੋਈ ਪਹਿਲਕਦਮੀ ਨੇ  ਪਿਪਲੰਤਰੀ ਪਿੰਡ ਨੂੰ ਇੱਕ ਨਖ਼ਲਿਸਤਾਨ ਵਿੱਚ ਬਦਲ ਦਿੱਤਾ ਹੈ। ਇੱਕ ਲੜਕੀ ਦੇ ਜਨਮ ਦਾ ਹੁਣ ਸਵਾਗਤ ਕੀਤਾ ਜਾਂਦਾ ਹੈ ਅਤੇ ਪਿੰਡ ਨਿੰਮ, ਅੰਬ, ਔਲਾ ਅਤੇ ਟਾਹਲੀ ਦੇ ਦਰੱਖਤਾਂ ਨਾਲ਼ ਭਰਿਆ ਪਿਆ ਹੈ ਜਿਸ ਨਾਲ ਪਾਣੀ ਦਾ ਪੱਧਰ ਉੱਚਾ ਹੁੰਦਾ ਹੈ ਅਤੇ ਜੰਗਲੀ ਜੀਵਨ ਵੱਧਦਾ ਹੈ।     

ਇਸ ਪਹਿਲਕਦਮੀ ਨੇ ਸ਼ਹਿਰ ਦੀ ਆਰਥਿਕਤਾ ਵਿੱਚ ਵੀ ਮਦਦ ਕੀਤੀ ਹੈ। ਸਿਉਂਕ ਨੂੰ ਰੁੱਖਾਂ ਤੋਂ ਦੂਰ ਰੱਖਣ ਲਈ, ਜਿਨ੍ਹਾਂ ਵਿੱਚੋਂ ਬਹੁਤ ਸਾਰੇ ਫਲ ਦਿੰਦੇ ਹਨ, ਪਿੰਡ ਨੇ ਆਪਣੇ ਆਲੇ ਦੁਆਲੇ 2.5 ਮਿਲੀਅਨ ਤੋਂ ਵੱਧ ਐਲੋਵੇਰਾ ਦੇ ਪੌਦੇ ਲਗਾਏ ਹਨ। ਹੌਲੀ-ਹੌਲੀ, ਪਿੰਡ ਵਾਸੀਆਂ ਨੇ ਮਹਿਸੂਸ ਕੀਤਾ ਕਿ ਐਲੋਵੇਰਾ ਨੂੰ ਕਈ ਤਰੀਕਿਆਂ ਨਾਲ ਪ੍ਰੋਸੈਸ ਅਤੇ ਮਾਰਕੀਟ ਕੀਤਾ ਜਾ ਸਕਦਾ ਹੈ। ਇਸ ਲਈ ਭਾਈਚਾਰਾ ਹੁਣ ਐਲੋ-ਅਧਾਰਤ ਉਤਪਾਦਾਂ ਜਿਵੇਂ ਕਿ ਜੂਸ ਅਤੇ ਜੈੱਲ ਆਦਿ ਤਿਆਰ ਕਰਦਾ ਹੈ ਅਤੇ ਮਾਰਕੀਟ ਕਰਦਾ ਹੈ।   

 ਹਵਾਲੇ 

ਸ਼੍ਰੇਣੀ:ਰਾਜਸਥਾਨ ਦੇ ਪਿੰਡ